ddrg/super_eurlex huggingface dataset:
Oficialusis leidinys L 358 , 31/12/1998 p. 0114 - 0114



Tarybos sprendimas 1998 m. gruodžio 21 d. dėl Nuolatinio Konvencijos Komiteto 17 posėdyje priimtų Berno konvencijos dėl Europos laukinės gamtos ir gamtinės aplinkos apsaugos II ir III priedėlių pakeitimų patvirtinimo Bendrijos vardu (98/746/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį ir ypač jo 130s straipsnio 1 dalį, 228 straipsnio 2 dalies pirmąjį sakinį ir 228 straipsnio 3 dalies pirmąją pastraipą, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi pagal Sprendimą 82/72/EEB [3] Europos bendrija yra Europos laukinės gamtos ir gamtinės aplinkos apsaugos konvencijos Susitariančioji Šalis; kadangi ryžtingos Bendrijos paramos dėka Nuolatinio Berno konvencijos Komiteto 17-ajame posėdyje, kuris įvyko Strasbūre 1997 m. gruodžio 1–5 d., į Konvencijos II priedėlis buvo papildytas dar keturiomis, o III priedėlis – dar 22 rūšimis; kadangi šiame posėdyje Komisija dalyvavo Bendrijos vardu; kadangi dviems iš šių rūšių taikoma 1979 m. balandžio 2 d. priimta Tarybos direktyva 79/409/EEB dėl laukinių paukščių apsaugos [4], o trims iš jų – 1992 m. gegužės 21 d. priimta Tarybos direktyva 92/43/EEB dėl natūralių buveinių ir laukinės faunos bei floros apsaugos [5]; kadangi pagal Konvencijos 17 straipsnio nuostatas Konvencijos priedėlių pakeitimai įsigalioja visoms Susitariančiosioms Šalims, išskyrus tas, kurios praėjus trims mėnesiams po to, kai juos priėmė Nuolatinis Komitetas, pateikė prieštaravimus pagal minėto straipsnio 3 dalies reikalavimus; kadangi pagal Konvencijos 17 straipsnio nuostatas Bendrija privalo patvirtinti minėtus Konvencijos II ir III priedėlių pakeitimus, priimtus Nuolatinio Komiteto 17-ajame posėdyje, NUSPRENDĖ: 1 straipsnis Europos Bendrijos vardu patvirtinama, kad į Europos laukinės gamtos ir gamtinės aplinkos apsaugos konvencijos II priedėlis papildomas šiomis rūšimis: Acipenser sturio, Puffinus yelkouan, Phalacrocorax aristotelis (iš Viduržemio jūros regiono) ir Valencia leutourneuxi, o minėtos Konvencijos III priedėlis papildomas šiomis rūšimis: Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina ir Umbrina cirrosa (visos 22 rūšys iš Viduržemio jūros regiono). 2 straipsnis Šis sprendimas skelbiamas Europos Bendrijų oficialiajame leidinyje. Priimta Briuselyje, 1998 m. gruodžio 21 d. Tarybos vardu Pirmininkas M. Bartenstein [1] OL C 116, 1998 4 16, p. 24. [2] OL C 328, 1998 10 26, p. 81. [3] OL L 38, 1982 2 10, p. 1. [4] OL L 103, 1979 4 25, p. 1. Direktyva su paskutiniais pakeitimais, padarytais Direktyva 97/49/EB (OL L 223, 1997 8 13, p. 9). [5] OL L 206, 1992 7 22, p. 7. Direktyva su paskutiniais pakeitimais, padarytais Direktyva 97/62/EB (OL L 305, 1997 11 8, p. 42). --------------------------------------------------
Oficialusis leidinys L 060 , 01/03/1997 p. 0063 - 0063



Komisijos sprendimas 1997 m. vasario 12 d. nustatantis kolektyvinio investavimo subjektų (KIS) pajamų traktavimą įgyvendinant Tarybos direktyvą 89/130/EEB, Euratomas dėl bendrojo nacionalinio produkto rinkos kainomis įvertinimo suderinimo (tekstas svarbus EEE) (97/157/EB, Euratomas) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Europos atominės energijos bendrijos steigimo sutartį, atsižvelgdama į 1989 m. vasario 13 d. Tarybos direktyvą 89/130/EEB, Euratomas dėl bendrojo nacionalinio produkto rinkos kainomis įvertinimo suderinimo [1], kadangi norint apibrėžti bendrąjį nacionalinį produktą rinkos kainomis (BNPrk) pagal Direktyvos 89/130/EEB, Euratomas 1 straipsnį, kuris pagal 1996 m. birželio 25 d. Tarybos reglamento (EB) Nr. 2223/96 dėl Europos nacionalinių ir regioninių sąskaitų Bendrijoje sistemos [2] 8 straipsnio 1 dalį taikomas galiojant Sprendimui 94/728/EB, Euratomas [3], būtina paaiškinti kolektyvinio investavimo subjektų (KIS) pajamų traktavimą pagal galiojančią Europos integruotų ekonominių sąskaitų sistemą (ESS); kadangi antrajame ESS leidime nėra aiškių nuostatų dėl KIS pajamų, pirmiausia nepaskirstytųjų pajamų, registravimo; kadangi dėl to, norint nurodyti minėtų pajamų registravimo metodą, antrojo ESS leidimo taisykles reikia aiškinti pagal šiuos pagrindinius principus; kadangi šiame sprendime numatytos priemonės atitinka Direktyvos 89/130/EEB, Euratomas 6 straipsniu įsteigto komiteto nuomonę, PRIĖMĖ ŠĮ SPRENDIMĄ: 1 straipsnis Siekiant įgyvendinti Direktyvą 89/130/EEB, Euratomas, KIS pajamas sudaro, pirma, už indėlius gautos palūkanos bei kitos įgytos investicijos ir, antra, dividendai, gauti už minėtų subjektų turimas akcijas. Šios palūkanos ir dividendai gali būti išmokėti investuotojams arba įtraukti į kapitalą. Paskirsčius minėtas pajamas, jos įrašomos akcininkų pajamų paskirstymo sąskaitoje kaip nuosavybės ir verslo pajamos (šiuo metu galiojančios ESS Kodas R40). Nepaskirstytos minėtos pajamos turi būti laikomos pajamomis, kurias KIS išmoka savo akcininkams, ir kurias pastarieji iš karto reinvestuoja į KIS. Tai reiškia, kad šias pajamas, kaip ir paskirstytų pajamų atveju, būtina įrašyti kaip nuosavybės ir verslo pajamas. Be to, ta pati suma akcininkų finansinėje sąskaitoje bus apskaitoma kaip akcijų dalis. 2 straipsnis Šis sprendimas skirtas valstybėms narėms. Priimta Briuselyje, 1997 m. vasario 12 d. Komisijos vardu Yves-Thibault De Silguy Komisijos narys [1] OL L 49, 1989 2 21, p. 26. [2] OL L 310, 1996 11 30, p. 1. [3] OL L 293, 1994 11 12, p. 9. --------------------------------------------------
Oficialusis leidinys L 042 , 13/02/1997 p. 0016 - 0027



Komisijos sprendimas 1997 m. sausio 24 d. iš dalies keičiantis Sprendimą 95/343/EB, pateikiantį veterinarijos sertifikatų pavyzdžius importuojant iš trečiųjų šalių termiškai apdorotą pieną, pieno pagrindo produktus ir žalią pieną, skirtus žmonėms vartoti ir gabenamus į surinkimo, standartizacijos centrą, apdorojimo ar perdirbimo įmonę (tekstas svarbus EEE) (97/115/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 16 d. Tarybos direktyvą 92/46/EEB dėl sveikatos taisyklių, reglamentuojančių žalio ir termiškai apdoroto pieno bei pieno pagrindo produktų gamybą ir jų tiekimą į rinką [1], su paskutiniais pakeitimais, padarytais Direktyva 96/23/EB [2], kadangi Komisijos sprendime 95/343/EB [3] su paskutiniais pakeitimais, padarytais Sprendimu 96/106/EB [4], pateikiami veterinarijos sertifikatų pavyzdžiai importuojant iš trečiųjų šalių termiškai apdorotą pieną, pieno pagrindo produktus ir žalią pieną, skirtus žmonėms vartoti ir gabenamus į surinkimo, standartizacijos centrą, apdorojimo ar perdirbimo įmonę; kadangi Direktyvos 92/46/EEB 13 straipsnio 1 dalies pirmos pastraipos pirmoje įtraukoje numatyta, kad gamybos ūkiuose esantys gyvūnai turi būti nuolat inspektuojami veterinarijos inspektorių, siekiant užtikrinti, kad būtų laikomasi reikalavimų, išdėstytų šios direktyvos A priedo I skyriuje; kadangi Sprendimas 95/343/EB turi būti atitinkamai pakeistas; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 95/343/EB A, B, C ir D priedai pakeičiami toliau pateiktais A, B, C, ir D priedais. 2 straipsnis Šis sprendimas skirtas valstybėms narėms. Priimta Briuselyje, 1997 m. sausio 24 d. Komisijos vardu Franz Fischler Komisijos narys [1] OL L 268, 1992 9 14, p. 1. [2] OL L 125, 1996 5 23, p. 10. [3] OL L 200, 1995 8 24, p. 52. [4] OL L 24, 1996 1 31, p. 34. -------------------------------------------------- A PRIEDAS +++++ TIFF +++++ +++++ TIFF +++++ -------------------------------------------------- B PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- C PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- D PRIEDAS +++++ TIFF +++++ +++++ TIFF +++++ +++++ TIFF +++++ --------------------------------------------------
Oficialusis leidinys L 185 , 04/08/1995 p. 0050 - 0053



Komisijos sprendimas 1995 m. liepos 13 d. iš dalies keičiantis Sprendimą 94/984/EB, nustatantį gyvūnų sveikatos reikalavimus ir veterinarijos sertifikatus importuojant šviežią paukštieną iš tam tikrų trečiųjų šalių (tekstas svarbus EEE) (95/302/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [1], su paskutiniais pakeitimais, padarytais Direktyva 93/121/EB [2], ypač į jos 11 ir 12 straipsnius, kadangi Komisijos sprendimu 94/984/EB [3] buvo nustatyti gyvūnų sveikatos reikalavimai ir veterinarinis sertifikavimas importuojant šviežią paukštieną iš tam tikrų trečiųjų šalių; kadangi dabar įmanoma, atsižvelgus į informaciją, gautą iš Brazilijos, ir į patikrinimų, kuriuos Komisijos tarnybos atliko kai kuriose iš šių šalių, rezultatus peržiūrėti Brazilijos regionavimą; kadangi reikėtų numatyti, kad toks pakeitimas šiek tiek užtruks, kad Brazilijos valdžios institucijos galėtų atsižvelgti į minėto patikrinimo išvadas; kadangi, atrodo, kad, remiantis pastaruoju metu gauta informacija, Izraelis neatitinka B pavyzdžio sertifikato reikalavimų; kadangi vis tik Izraelis gali atitikti A pavyzdžio reikalavimus dėl žąsų kepenėlių; kadangi Komisijos sprendimais 94/963/EB [4] ir 95/98/EB [5] buvo nustatyta padėtis dėl Niukaslio ligos Suomijoje ir Švedijoje; kadangi dėl to išnašose, susijusiose su valstybėmis narėmis ar jų teritorijomis, kurios naudojasi papildomomis garantijomis pagal 3A straipsnio 1 dalį, turi būti nurodytos ir šios valstybės narės; kadangi šiame sprendime numatytos priemonės atitinka į Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Komisijos sprendimas 94/984/EB iš dalies keičiamas taip: 1) priede a) a eilutė: "BR | Brazilija | Rio Grande do Sul ir Santa Catarina valstijos | A" | pakeičiama: "BR-1 | Brazilija | Rio Grande do Sul, Santa Catarina, Parana, São Paolo ir Mato Grosso do Sul (1) | A"; | b) b eilutė: "IL | Izraelis | | B" | pakeičiama: "IL | Izraelis | | A (2)"; | c) įterpiamos šios išnašos: "(1) taikoma nuo 1995 m. rugsėjo 1 d.; (2) tik žąsų kepenėlėms." 2) II priedo 2 dalyje A ir B pavyzdžiai pakeičiami šio sprendimo priede nurodytais A ir B pavyzdžiais. 2 straipsnis Šis sprendimas skirtas valstybėms narėms. Priimta Briuselyje, 1995 m. liepos 13 d. Komisijos vardu Franz Fischler Komisijos narys [1] OL L 268, 1991 9 24, p. 35. [2] OL L 340, 1993 12 31, p. 39. [3] OL L 378, 1994 12 31, p. 11. [4] OL L 371, 1994 12 31, p. 29. [5] OL L 75, 1995 4 4, p. 28. -------------------------------------------------- PRIEDAS +++++ TIFF +++++ +++++ TIFF +++++ --------------------------------------------------
Oficialusis leidinys L 305 , 30/11/1994 p. 0036 - 0036

specialusis leidimas suomių kalba: skyrius 3 tomas 63 p. 0062

specialusis leidimas švedų kalba: skyrius 3 tomas 63 p. 0062



Komisijos sprendimas 1994 m. lapkričio 21 d. iš dalies keičiantis Sprendimą 93/387/EEB, nustatantį ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis Marokas, importo reikalavimus (94/767/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvų dvigeldžių moliuskų auginimo ir jų pateikimo į rinką veterinarijos reikalavimus [1], ypač į jos 9 straipsnio 4 dalį, kadangi 1993 m. birželio 7 d. Komisijos sprendimas 93/387/EEB, nustatantis ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis Marokas, importo reikalavimus [2], su pakeitimais, padarytais Sprendimu 93/530/EEB [3], nustato eksportui į Europos bendriją patvirtintų išsiuntimo įmonių sąrašą; kadangi Maroko kompetentingos institucijos pagal Direktyvos 91/492/EEB 9 straipsnio 3 dalies c punktą oficialiai patvirtino papildomas išsiuntimo įmones; kadangi dėl to atitinkamai turėtų būti iš dalies pakeistas Sprendimo 93/387/EEB C priedo I punktas; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 93/387/EEB C priedo I punktas pakeičiamas taip: "I. Išsiuntimo įmonės Pavadinimas ir adresas | Patvirtinimo numeris | Patvirtinimas suteiktas iki | Najmat Allah, Nador | 01-10-065 | — | Marost, Nador | 01-10-066 | — | VIAPO Maroc, Nador | 01-10-078 | 1995 12 31 | Société Aquacole de la Moulouya, Essaidia | 01-10-070 | — | SOMECOP, Tetouan | 03-10-080 | — | Société Damjiguend SA, Tanger | 04-10-079 | 1995 12 31 | Oualidia Marée, Oualidia | 08-10-081 | 1995 12 31 | Société "Les huîtres OSTREA", Oualidia | 09-10-113 | — | Sea Products, Sidi Moussa | 09-10-112 | —" | 2 straipsnis Šis sprendimas skirtas valstybėms narėms. Priimta Briuselyje, 1994 m. lapkričio 21 d. Komisijos vardu René Steichen Komisijos narys [1] OL L 268, 1991 9 24, p. 1. [2] OL L 166, 1993 7 8, p. 40. [3] OL L 258, 1993 10 16, p. 32. --------------------------------------------------
Oficialusis leidinys L 258 , 16/10/1993 p. 0032 - 0032

specialusis leidimas suomių kalba: skyrius 3 tomas 53 p. 0034

specialusis leidimas švedų kalba: skyrius 3 tomas 53 p. 0034



Komisijos sprendimas 1993 m. spalio 15 d. iš dalies keičiantis Sprendimą 93/387/EEB, nustatantį ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis Marokas, importo reikalavimus (93/530/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvų dvigeldžių moliuskų auginimo ir jų pateikimo į rinką veterinarijos reikalavimus [1], ypač į jos 9 straipsnio 4 dalį, kadangi 1993 m. birželio 7 d. Komisijos sprendime 93/287/EEB, nustatančiame ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis Marokas [2], importo reikalavimus, buvo nustatytas eksportui į Europos bendriją patvirtintų išsiuntimo įmonių sąrašas; kadangi Maroko kompetentingos institucijos pagal Direktyvos 91/492/EEB 9 straipsnio 3 dalies c punktą oficialiai patvirtino papildomas išsiuntimo įmones; kadangi dėl to atitinkamai turėtų būti iš dalies pakeistas Sprendimo 93/387/EEB C priedo I punktas; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 93/387/EEB C priedo I punktas pakeičiamas taip: "I. Išsiuntimo įmonės Pavadinimas ir adresas | Patvirtinimo numeris | Patvirtinimas suteiktas iki | Najmat Allah, Nador | 01-10-065 | – | Marost, Nador | 01-10-066 | – | Viapo Maroc, Nador | 01-10-078 | 1995 12 31 | Société Aquacole de la Moulouya, Essaidia | 01-10-070 | – | SOMECOP, Tetouan | 03-10-080 | – | Société Damjiguend S.A., Tanger | 04-10-079 | 1995 12 31 | Qualidia Marée, Qualidia | 08-10-081 | 1995 12 31" | 2 straipsnis Šis sprendimas skirtas valstybėms narėms. Priimta Briuselyje, 1993 m. spalio 15 d. Komisijos vardu René Steichen Komisijos narys [1] OL L 268, 1991 9 24, p. 1. [2] OL L 166, 1993 7 8, p. 40. --------------------------------------------------
Oficialusis leidinys L 045 , 23/02/1993 p. 0025 - 0025

specialusis leidimas suomių kalba: skyrius 15 tomas 12 p. 0085

specialusis leidimas švedų kalba: skyrius 15 tomas 12 p. 0085



Tarybos Sprendimas 1993 m. vasario 15 d. dėl 1990 m. spalio 8 d. Vokietijos Federacinės Respublikos ir Čekijos ir Slovakijos Federacinės Respublikos Vyriausybių ir Europos ekonominės bendrijos konvencijos dėl tarptautinės Elbės apsaugos komisijos protokolo sudarymo (93/114/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 130s straipsnį, atsižvelgdami į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Sprendimu 91/598/EEB [4] Bendrija patvirtino Konvenciją dėl tarptautinės Elbės apsaugos komisijos; kadangi būtina, kad šiai konvencija įkurtai Tarptautinei komisijai būtų suteiktas juridinis statusas ir galios, kad ji galėtų vykdyti savo uždavinius; kadangi siekiant šio tikslo 1991 m. gruodžio 9 d. Magdeburge buvo priimtas konvencijos protokolas; kadangi protokolas buvo pasirašytas Bendrijos vardu; kadangi todėl reikia, kad protokolą patvirtintų Bendrija, NUSPRENDĖ: 1 straipsnis Šiuo dokumentu Europos ekonominės bendrijos vardu tvirtinamas 1990 m. spalio 8 d. Vokietijos Federacinės Respublikos ir Čekijos ir Slovakijos Federacinės Respublikos Vyriausybių ir Europos ekonominės bendrijos konvencijos dėl tarptautinės Elbės apsaugos komisijos protokolas. Protokolo tekstas pridedamas prie šio sprendimo. 2 straipsnis Tarybos pirmininkas Europos ekonominės bendrijos vardu informuoja Vokietijos Federacinės Respublikos, kaip valstybės depozitarės, Vyriausybę, kad visos sąlygos Bendrijos atžvilgiu, reikalingos protokolo įsigaliojimui, yra įvykdytos remiantis protokolo 2 straipsniu. Priimta Briuselyje, 1993 m. vasario 15 d. Tarybos vardu Pirmininkas M. Jelved [1] OL C 185, 1992 7 22, p. 14. [2] OL C 305, 1992 11 23. [3] OL C 287, 1992 11 4, p. 38. [4] OL L 321, 1991 11 23, p. 24. --------------------------------------------------
Oficialusis leidinys L 144 , 26/05/1992 p. 0019 - 0019



Tarybos sprendimas 1992 m. gegužės 18 d. patvirtinantis EB–Japonijos pramonės bendradarbiavimo centro sustiprinimą (92/278/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdami į Komisijos pasiūlymą [1], atsižvelgdama į Europos Parlamento nuomonę [2], kadangi EB–Japonijos pramonės bendradarbiavimo centras buvo įsteigtas 1986 m., siekiant prisidėti prie Bendrijos ir Japonijos pramonės bendradarbiavimo; kadangi 1987 m. kovo mėnesio išvadose Taryba atkreipė dėmesį į Centro veiklos bandomojo etapo pradėjimą ir pritarė pramonės įnašui į jos įgyvendinimą; kadangi 1990 m. lapkričio 26 d. Taryba patvirtino Komisijos komunikato dėl pramonės politikos atviroje bei konkurencingoje aplinkoje išvadas; kadangi Komisija buvo paprašyta tęsti darbą pramonės politikos srityje atsižvelgiant į: - ekonomikos padėties vystymąsi ir svarbiausių industrinių šalių, kurios nėra EEB narės, ir naujų industrinių šalių strategijas, - poreikį tinkamai naudoti Bendrijos turimas priemones, siekiant sustiprinti Europos pramonės sistemos technologinius gebėjimus ir konkurencingumą; kadangi EB–Japonijos pramonės bendradarbiavimo centro veikla papildo Bendrijos veiklą pramonės politikos srityje; kadangi Centras yra bendrai finansuojamas iš Europos Bendrijų bendrojo biudžeto, MITI ir abiejų šalių pramonės įnašų; kadangi Centro, kuris lig šiol yra bandomasis projektas, veikla pasirodė esanti sėkminga daugiausia mokymo programų pateikimo Bendrijos įmonių verslo vadybininkams, kurių skaičius didėja, ir informavimo apie Japonijos verslo aplinką srityje; kadangi Centro priežiūros valdyba padarė išvadą, kad Centro veikla yra perspektyvi, nusipelno stiprios abiejų svarbiausių rėmėjų – Komisijos ir MITI – paramos ir turėtų būti sustiprinta; kadangi dėl to reikėtų patvirtinti siūlomą sustiprinimą ir įteisinti Centrą kaip bendrą EB ir Japonijos projektą; kadangi Sutartyje nėra numatyti kiti įgaliojimai šiam sprendimui priimti, nei nustatyta 235 straipsnyje, NUSPRENDĖ: 1 straipsnis Europos ekonominės bendrijos vardu patvirtinamas EB–Japonijos pramonės bendradarbiavimo centro sustiprinimas ir jo, kaip bendro Bendrijos ir Japonijos projekto, įteisinimas. 2 straipsnis EB-Japonijos pramonės bendradarbiavimo centro uždavinys – prisidėti prie Bendrijos ir Japonijos pramonės bendradarbiavimo, pirmiausia organizuojant Europos verslo vadovų vadybos mokymo programas, teikiant informaciją apie Japonijos verslo aplinką ir galimybes bei siūlant programas Europos alternatyvios energijos specialistams. 3 straipsnis EB-Japonijos pramonės bendradarbiavimo centras yra įsikūręs Tokijuje, Japonijoje. 4 straipsnis Centrą bendrai finansuoja Japonijos Vyriausybė, Bendrija ir privatūs rėmėjai. 5 straipsnis Šis sprendimas įsigalioja jo paskelbimo dieną. Priimta Briuselyje, 1992 m. gegužės 18 d. Tarybos vardu Pirmininkas Arlindo Marques Cunha [1] OL C 173, 1991 7 4, p. 4. [2] OL C 94, 1992 4 3. --------------------------------------------------
Oficialusis leidinys L 137 , 02/06/1988 p. 0025 - 0026

specialusis leidimas suomių kalba: skyrius 11 tomas 14 p. 0067

specialusis leidimas švedų kalba: skyrius 11 tomas 14 p. 0067



Tarybos Sprendimas 1988 m. gegužės 16 d. dėl Europos konvencijos dėl skerdimui skirtų gyvūnų apsaugos sudarymo (88/306/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Taryba patvirtino Direktyvą 74/577/EEB dėl gyvūnų apsvaiginimo prieš juos skerdžiant [4]; Direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [5], su paskutiniais pakeitimais, padarytais Direktyvoje 86/587/EEB [6], ypač jos I priedo I skyriaus 13 punkto a papunktyje, bei Direktyvą 71/118/EEB dėl sveikatos problemų, turinčių įtakos prekybai šviežia paukštiena [7], su paskutiniais pakeitimais, padarytais Reglamente (EEB) Nr. 3768/85/EEB [8], ypač jo I priedo IV skyriaus 20 punkte; kadangi Europos konvenciją dėl skerdimui skirtų gyvūnų apsaugos (toliau — Konvencija) Europos Taryba parengė skerdimui skirtiems gyvūnams apsaugoti; kadangi Konvencijos 20 straipsnyje numatyta, kad ją gali pasirašyti Europos Tarybai priklausančios valstybės narės ir Europos ekonominė bendrija; kadangi Konvencijos nuostatos atitinka Direktyvas 74/577/EEB, 64/433/EEB ir 71/118/EEB; kadangi Konvencijos taikymo sritis vis dėlto yra platesnė; kadangi nacionaliniai įstatymai, susiję su skerdimui skirtų gyvūnų apsauga, turi įtaką konkurencijos sąlygoms ir atitinkamai bendrosios žemės ūkio produktų rinkos procesui; kadangi ši Konvencija taikoma sritims, kurios priklauso bendrajai žemės ūkio politikai; kadangi dėl to Bendrijos dalyvavimas, pasirodo, atitinka siekimą įvykdyti Bendrijos uždavinius, NUSPRENDŽIA: 1 straipsnis Šiuo dokumentu Europos konvencija dėl skerdimui skirtų gyvūnų apsaugos patvirtinama Europos ekonominės bendrijos vardu. Sutarties tekstas pridedamas prie šio sprendimo. 2 straipsnis Tarybos pirmininkas deponuoja patvirtinimo dokumentus pagal Konvencijos 20 straipsnį [9]. Priimta Briuselyje, 1988 m. gegužės 16 d. Tarybos vardu Pirmininkas I. Kiechle [1] OL C 15, 1988 1 20, p. 3. [2] OL C 49, 1988 2 22, p. 146. [3] OL C 35, 1988 2 8, p. 8. [4] OL L 316, 1974 11 26, p. 10. [5] OL 121, 1964 7 29, p. 2012/64. [6] OL L 339, 1986 12 2, p. 26. [7] OL L 55, 1971 3 8, p. 23. [8] OL L 362, 1985 12 31, p. 8. [9] Konvencijos įsigaliojimo datą Tarybos Generalinis Sekretoriatas paskelbs Europos Bendrijų oficialiajame leidinyje. --------------------------------------------------